
ΤΕΥΧΟΣ ΔΕΥΤΕΡΟ 


Αρ 


. Φύλλου 663 


ΠΕΡΙΕΧΟΜΕΝΑ 


ΑΠΟΦΑΣΕΙΣ 


1 

Συμφωνίες πλαίσιο έτους 2017 που συνάπτονται 
από την Εθνική Κεντρική Αρχή Αγορών της παρ. 
1 β) του άρθρου 41 του ν. 4412/2016. 

2 

Τοποθέτηση Οπλίτη Θητείας Πτυχιούχου Ιατρικής 
στο Περιφερειακό Ιατρείο Νήσου Σύμης. 

3 

Καθιέρωση της ανάγκης για υπερωριακή απασχό¬ 
ληση, καθιέρωση με αμοιβή υπερωριακής εργα¬ 
σίας, εργασίας κατά τις Κυριακές και Εξαιρέσιμες 
ημέρες, για το Α' εξάμηνο του έτους 2017, για το 
προσωπικό της Διεύθυνσης Κοινωνικής Μέριμνας 
της Περιφέρειας Θεσσαλίας. 

4 

Ανάκληση και διακοπή άδειας ίδρυσης και λει¬ 
τουργία της ιδιωτικής κλινικής «Αγία Παρασκευή». 

5 

Ένταξη υπηρετούντος στο Πανεπιστήμιο Θεσσα¬ 
λίας υπαλλήλου, ΠΕ κατηγορίας, με σύμβαση ιδι¬ 
ωτικού δικαίου αορίστου χρόνου (ΙΔΑΧ), σε κενή 
οργανική θέση της κατηγορίας Εργαστηριακού 
Διδακτικού Προσωπικού (Ε.ΔΙ.Π.). 

6 

Μεταβίβαση αρμοδιοτήτων του Οργανισμού Γε¬ 
ωργικών Ασφαλίσεων. 


ΑΠΟΦΑΣΕΙΣ 

Αριθμ. 20886 _ (1) 

Συμφωνίες πλαίσιο έτους 2017 που συνάπτονται 

από την Εθνική Κεντρική Αρχή Αγορών της παρ. 

1 β) του άρθρου 41 του ν. 4412/2016. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη τις διατάξεις, ως ισχύουν: 

1.1 Του ν. 4412/2016 (Φ.Ε.Κ. 147/Α/08.08.2016) «Δη¬ 
μόσιες Συμβάσεις Έργων, Προμηθειών και Υπηρεσιών 
(προσαρμογή στις Οδηγίες 2014/24/ΕΕ και 2014/25/ΕΕ). 

1.2 Του ν. 2472/1997 (Φ.Ε.Κ. 50/Α/1997) «Προστασία 
του ατόμου από την επεξεργασία δεδομένων προσω¬ 
πικού χαρακτήρα». 

1.3 Του ν. 2690/1999 (Φ.Ε.Κ. 45/Α/9-03-1999) «Κύρωση 
του Κώδικα Διοικητικής Διαδικασίας και άλλες διατάξεις». 


1.4Του ν. 3471/2006 (Φ.Ε.Κ. 133/Α/2006) «Προστασία 
δεδομένων προσωπικού χαρακτήρα και της ιδιωτικής 
ζωής στον τομέα των ηλεκτρονικών επικοινωνιών». 

1.5 Του ν. 4013/2011 (Φ.Ε.Κ 204/15-09-2011) «Σύστα¬ 
ση Ενιαίας Ανεξάρτητης Αρχής Δημοσίων Συμβάσε¬ 
ων και Κεντρικού Ηλεκτρονικού Μητρώου Δημοσίων 
Συμβάσεων - Αντικατάσταση του έκτου κεφαλαίου του 
ν. 3588/2007 (Πτωχευτικός Κώδικας) - Προπτωχευτική 
διαδικασία εξυγίανσης και άλλες διατάξεις», όπως ισχύει. 

1.6Του ν. 4155/2013 (Φ.Ε.Κ. 120/Α/29-05-2013) «Εθνικό 
Σύστημα Ηλεκτρονικών Δημοσίων Συμβάσεων και άλλες 
διατάξεις», όπως ισχύει. 

1.7 Του π.δ. 63/2005 (Φ.Ε.Κ. 98/Α/22-04-2005) «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά όργανα». 

1.8 Του π.δ. 116/2014 (Φ.Ε.Κ. 185/Α/3-9-2014) «Οργα¬ 
νισμός του Υπουργείου Ανάπτυξης και Ανταγωνιστικό¬ 
τητας». 

1.9 Του π.δ. 69/2015 ( ΦΕΚ Α' 113) «Διορισμός του 
Αλεξίου Τσίπρα του Παύλου, Αρχηγού του Κόμματος 
"Συνασπισμός Ριζοσπαστικής Αριστερός" (ΣΥ.ΡΙ.ΖΑ), ως 
Πρωθυπουργού». 

1.1 ΟΤου π.δ. 123/2016 (Φ.Ε.Κ. 208/Α/4-11 -2016) «Ανα¬ 
σύσταση και μετονομασία του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης, ανα¬ 
σύσταση του Υπουργείου Τουρισμού, σύσταση Υπουρ¬ 
γείου Μεταναστευτικής Πολιτικής και Υπουργείου Ψη¬ 
φιακής Πολιτικής, Τηλεπικοινωνιών και Ενημέρωσης, 
μετονομασία Υπουργείων Εσωτερικών και Διοικητικής 
Ανασυγκρότησης, Οικονομίας, Ανάπτυξης καιΤουρισμού 
και Υποδομών, Μεταφορών και Δικτύων». 

1.11 Του π.δ. 125/2016 (Φ.Ε.Κ. 210/Α/5-11-2016) «Δι¬ 
ορισμός Υπουργών, Αναπληρωτών Υπουργών και Υφυ¬ 
πουργών». 

1.12Την υπ' αριθμ. 25288/06.03.2015 κοινή υπουργική 
απόφαση του Πρωθυπουργού και του Υπουργού Οικο¬ 
νομίας, Υποδομών, Ναυτιλίας καιΤουρισμού «Διορισμός 
μετακλητού Γενικού Γραμματέα της Γενικής Γραμματείας 
Εμπορίου και Προστασίας Καταναλωτή του Υπουργείου 
Οικονομίας, Υποδομών, Ναυτιλίας καιΤουρισμού», (ΦΕΚ 
ΥΟΔΔ 105). 

2. Το άρθρο 41 παρ. 4 του ν. 4412/2016 (Φ.Ε.Κ. 147/Α/ 
08.08.2016) με το οποίο χορηγείται εξουσιοδότηση για 
την έκδοση της παρούσας, καθώς και το άρθρο 376 παρ. 
6 του ίδιου νόμου. 

3. Τα καταχωρημένα στο Κ.Η.Μ.ΔΗ.Σ. στοιχεία συμβά¬ 
σεων των ετών 2014 έως 2016. 

4. Την υπ' αριθμ. 137954/22-12-2016 απόφαση 
του Υπουργού Ανάπτυξης και Οικονομίας (ΦΕΚ Β'/ 
4515/2016). 

5. Την υπ'αριθμ. 1/2017 (Ορθή επανάληψη) σύμφωνη 
γνώμη της Ενιαίας Ανεξάρτητης Αρχής Δημοσίων Συμ¬ 
βάσεων. 

6. Το υπ' αριθμ. 15938/08.02.2017 έγγραφο της Υπη¬ 
ρεσίας και την επ' αυτού υπ' αριθμ. 993/10.02.2017 
απάντηση της Ενιαίας Ανεξάρτητης Αρχής Δημοσίων 
Συμβάσεων. 

7. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Ι.Τη διενέργεια από την Δ/νση Διαχείρισης και Εκτέ¬ 
λεσης Διαγωνιστικών Διαδικασιών της Γενικής Δ/νσης 
Δημοσίων Συμβάσεων και Προμηθειών της Γενικής 
Γραμματείας Εμπορίου και Προστασίας Καταναλωτή του 
Υπουργείου Οικονομίας και Ανάπτυξης, διαγωνισμών 
για την σύναψη συμφωνιών πλαισίου το έτος 2017 για 
τις κάτωθι προμήθειες: 

α) με κωδικό αριθμό του κοινού λεξιλογίου για τις 
δημόσιες συμβάσεις (Κανονισμός ΕΚ 213/2008 της Επι¬ 
τροπής). 

ι) 30213300-8 «Επιτραπέζιοι ηλεκτρονικοί υπολογι¬ 
στές» και 

ιι)30231310-3 «Επίπεδες οθόνες» και συγκεκριμένα 
επίπεδες οθόνες 19, 21,5 και 23 ιντσών, για κάλυψη 
αναγκών των κεντρικών υπηρεσιών των αναθετουσών 
αρχών του παραρτήματος Α της παρούσης. 

Μέχρι τη σύναψη της συμφωνίας πλαίσιο εκάστη 
αναθέτουσα αρχή του παραρτήματος Α της παρούσης 
δύναται να προβαίνει για την κάλυψη των αναγκών της 
σε σύμβαση αξίας έως 20.000 ευρώ πλέον ΦΠΑ, ανά εί¬ 
δος, εφαρμόζοντας τις, κατά περίπτωση, διατάξεις του 
ν. 4412/2016. 

β) με κωδικό αριθμό του κοινού λεξιλογίου για τις 
δημόσιες συμβάσεις (Κανονισμός ΕΚ 213/2008 της Επι¬ 
τροπής) 42512200-0 «Κλιματιστικά μηχανήματα προ- 
σαρμοζόμενα επί τοίχου» και συγκεκριμένα ενεργειακά 
αποδοτικά κλιματιστικά μηχανήματα 9000 ΒΤϋ, 12000 
ΒΤυ και 18000 ΒΤϋ, για κάλυψη αναγκών των κεντρικών 
υπηρεσιών των αναθετουσών αρχών του παραρτήματος 
Α της παρούσης. 

Μέχρι τη σύναψη της συμφωνίας πλαίσιο εκάστη 
αναθέτουσα αρχή του παραρτήματος Α της παρούσης 
δύναται να προβαίνει για την κάλυψη των αναγκών της 
σε σύμβαση αξίας έως 20.000 ευρώ πλέον ΦΠΑ εφαρμό¬ 
ζοντας τις κατά περίπτωση, διατάξεις του ν. 4412/2016. 

γ) με κωδικό αριθμό του κοινού λεξιλογίου για τις 
δημόσιες συμβάσεις (Κανονισμός ΕΚ 213/2008 της Επι¬ 
τροπής) 31531000-7 «Λαμπτήρες» και συγκεκριμένα 
λαμπτήρες ΕΕϋ τύπου Τυάθ Τ8 και Τ5 καθώς και τύπου 
Ε27 και Ε14, για κάλυψη αναγκών των κεντρικών υπη¬ 
ρεσιών των αναθετουσών αρχών του παραρτήματος Α 
της παρούσης. 

Μέχρι τη σύναψη της συμφωνίας πλαίσιο εκάστη 
αναθέτουσα αρχή του παραρτήματος Α της παρούσης 


δύναται να προβαίνει για την κάλυψη των αναγκών της 
σε σύμβαση αξίας έως 5.000 ευρώ πλέον ΦΠΑ εφαρμό¬ 
ζοντας της κατά περίπτωση διατάξεις του ν. 4412/2016. 

δ) με κωδικό αριθμό του κοινού λεξιλογίου για τις 
δημόσιες συμβάσεις (Κανονισμός ΕΚ 213/2008 της Επι¬ 
τροπής) 30197643-5 «Φωτοαντιγραφικό χαρτί» και συ¬ 
γκεκριμένα Φωτοαντιγραφικό χαρτί Α3 και Α4 και ανακυ¬ 
κλωμένο χαρτί Α4, για κάλυψη αναγκών των κεντρικών 
υπηρεσιών των αναθετουσών αρχών του παραρτήματος 
Β της παρούσης. 

Μέχρι τη σύναψη της συμφωνίας πλαίσιο εκάστη 
αναθέτουσα αρχή του παραρτήματος Β της παρούσης 
δύναται να προβαίνει για την κάλυψη των αναγκών της 
σε σύμβαση αξίας έως 40.000 ευρώ πλέον ΦΠΑ εφαρμό¬ 
ζοντας της κατά περίπτωση διατάξεις του ν. 4412/2016. 

2. Από τις συμφωνίες πλαίσιο της παραγράφου 1 της 
παρούσης που διενεργεί και συνάπτει η ΓΔΔΣΠ, εξαιρού¬ 
νται οι Αναθέτουσες Αρχές που δεν περιλαμβάνονται στα 
Παραρτήματα της παρούσης. 

3. Διαδικασίες για σύναψη δημοσίων συμβάσεων προ¬ 
μηθειών της παρ. 1 που έχουν προκηρυχθεί από τις ανα¬ 
θέτουσες αρχές των παραρτημάτων Α και Β πριν από την 
έκδοση της παρούσης, εξακολουθούν να ισχύουν. Μετά 
τη λήξη των συμβάσεων της παρούσας παραγράφου, 
οι αναθέτουσες αρχές προσφεύγουν υποχρεωτικά για 
τα είδη της παρ. 1 στις συμφωνίες πλαίσιο που έχουν 
συναφθεί από τη ΓΔΔΣΠ. 

ΠΑΡΑΡΤΗΜΑ Α' 

1. Υπουργείο Εσωτερικών (εκτός των Αρχηγείων της 
Ελληνικής Αστυνομίας και του Πυροσβεστικού Σώματος). 

2. Υπουργείο Οικονομίας και Ανάπτυξης. 

3. Υπουργείο Ψηφιακής Πολιτικής, Τηλεπικοινωνιών 
και Ενημέρωσης. 

4. Υπουργείο Εθνικής Άμυνας (εκτός των Γενικών Επι¬ 
τελείων). 

5. Υπουργείο Παιδείας, Έρευνας και Θρησκευμάτων, 

6. Υπουργείο Εργασίας, Κοινωνικής Ασφάλισης και 
Κοινωνικής Αλληλεγγύης. 

7. Υπουργείο Εξωτερικών. 

8. Υπουργείο Δικαιοσύνης, Διαφάνειας και Ανθρωπί¬ 
νων Δικαιωμάτων. 

9. Υπουργείο Οικονομικών. 

10. Γενική Γραμματεία Δημοσίων Εσόδων. 

11. Υπουργείο Υγείας. 

12. Υπουργείο Διοικητικής Ανασυγκρότησης. 

13. Υπουργείο Πολιτισμού και Αθλητισμού. 

14. Υπουργείο Περιβάλλοντος και Ενέργειας. 

15. Υπουργείο Υποδομών και Μεταφορών. 

16. Υπουργείο Μεταναστευτικής Πολιτικής. 

17. Υπουργείο Ναυτιλίας και Νησιωτικής Πολιτικής. 

18. Υπουργείο Αγροτικής Ανάπτυξης και Τροφίμων. 

19. Υπουργείο Τουρισμού. 

ΠΑΡΑΡΤΗΜΑ Β' 

1. Υπουργείο Εσωτερικών (εκτός των Αρχηγείων της 
Ελληνικής Αστυνομίας και του Πυροσβεστικού Σώματος). 

2. Υπουργείο Οικονομίας και Ανάπτυξης. 

3. Υπουργείο Ψηφιακής Πολιτικής, Τηλεπικοινωνιών 
και Ενημέρωσης. 

4. Υπουργείο Εθνικής Άμυνας (εκτός των Γενικών Επι¬ 
τελείων). 

5. Υπουργείο Παιδείας, Έρευνας και Θρησκευμάτων. 

6. Υπουργείο Εργασίας, Κοινωνικής Ασφάλισης και 
Κοινωνικής Αλληλεγγύης. 

7. Υπουργείο Εξωτερικών. 

8. Υπουργείο Δικαιοσύνης, Διαφάνειας και Ανθρωπί¬ 
νων Δικαιωμάτων. 

9. Υπουργείο Οικονομικών. 

10. Υπουργείο Υγείας. 

11. Υπουργείο Διοικητικής Ανασυγκρότησης. 

12. Υπουργείο Πολιτισμού και Αθλητισμού. 

13. Υπουργείο Περιβάλλοντος και Ενέργειας. 

14. Υπουργείο Υποδομών και Μεταφορών. 

15. Υπουργείο Μεταναστευτικής Πολιτικής. 

16. Υπουργείο Ναυτιλίας και Νησιωτικής Πολιτικής. 

17. Υπουργείο Αγροτικής Ανάπτυξης και Τροφίμων, 

18. Υπουργείο Τουρισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Φεβρουάριου 2017 
Ο Υπουργός 

ΔΗΜΟΣ ΠΑΠΑΔΗΜΗΤΡΙΟΥ 


Αριθμ. Φ. 400/73/4936 80/Σ. 908 (2) 

Τοποθέτηση Οπλίτη Θητείας Πτυχιούχου Ιατρι¬ 
κής στο Περιφερειακό Ιατρείο Νήσου Σύμης. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΕΘΝΙΚΗΣ ΑΜΥΝΑΣ - ΥΓΕΙΑΣ 

Έχοντας υπόψη: 

1. Τις διατάξεις: 

α.Του άρθρου 8τουν.4361/2016 (Α' 251) «Μεταθέσεις 
Οπλιτών κ.τ.λ. θέματα ΥΠΕΘΑ» (Α' 10), όπως ισχύει. 

β.Του ν. 3421/2005 «Περί στρατολογίας των Ελλήνων 
και άλλες διατάξεις» (Α' 302), όπως ισχύει. 

γ. Του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116). 

δ.Της υπ'αριθμ. Υ24/06 Οκτ. 2015 απόφασης Πρωθυ¬ 
πουργού «Ανάθεση Αρμοδιοτήτων στον Αναπληρωτή 
Υπουργό ΕθνικήςΆμυνας Δημήτριο Βίτσα» (Β' 2144). 

ε.Της υπ' αριθμ. Υ25/06 Οκτ. 2015 απόφασης Πρωθυ¬ 
πουργού «Ανάθεση Αρμοδιοτήτων στον Αναπληρωτή 
Υπουργό Υγείας Παύλο Πολάκη» (Β' 2144). 

2. Το με ΑΠ: 176/13 Ιαν. 2017 έγγραφο του Υπουργείου 
Υγείας, αποφασίζουμε: 

1. Την τοποθέτηση, για την κάλυψη αναγκών, στο 
Περιφερειακό Ιατρείο νήσου Σύμης, 2ης Υγειονομικής 
Περιφέρειας, του Στρ (ΥΓ) Πατσάκη Γεώργιο του Νικο¬ 
λάου, ειδικότητας ΙΑΕ (Ιατρός Άνευ Ειδικότητας), ΣΑ: 
156/0907/13 2016 ΣΤ' ΕΣΣΟ, με ημερομηνία απόλυσης 
την 07 Ιουλίου 2017. 

2. Το χρονικό διάστημα της εκπλήρωσης στρατεύσιμης 
στρατιωτικής υποχρέωσης του ανωτέρω στο Περιφερει¬ 
ακό Ιατρείο Νήσου Σύμης, αναγνωρίζεται ως χρόνος εκ¬ 
πλήρωσης και της υποχρέωσης της υπηρεσίας υπαίθρου. 

3. Ο ανωτέρω οπλίτης δικαιούται, πλέον της προβλε- 
πόμενης αμοιβής από το Υπουργείο ΕθνικήςΆμυνας, τις 


οριζόμενες από το Υπουργείο Υγείας μηνιαίες αποδοχές 
των ιατρών υπηρεσίας υπαίθρου και την αποζημίωση 
για τις πραγματοποιηθείσες εφημερίες, το οποίο και τις 
καταβάλλει από τις εγγεγραμμένες στον προϋπολογισμό 
του πιστώσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Φεβρουάριου 2017 

Οι Αναπληρωτές Υπουργοί 

ΕθνικήςΆμυνας Υγείας 

ΔΗΜΗΤΡΙΟΣ ΒΙΤΣΑΣ ΠΑΥΛΟΣ ΠΟΛΑΚΗΣ 


Αριθμ. οικ.32 (3) 

Καθιέρωση της ανάγκης για υπερωριακή απα¬ 
σχόληση, καθιέρωση με αμοιβή υπερωριακής ερ¬ 
γασίας, εργασίας κατά τις Κυριακές και Εξαιρέσι¬ 
μες ημέρες, για το Α' εξάμηνο του έτους 2017, για 
το προσωπικό της Διεύθυνσης Κοινωνικής Μέρι¬ 
μνας της Περιφέρειας Θεσσαλίας. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

Ι.Τις διατάξεις του ν. 3852/2010 (ΦΕΚ 87 τ. Α') «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης- Πρόγραμμα Καλλικράτης» και τις δι¬ 
ατάξεις του άρθρου 25 παρ. 7 του ν. 2738/1999, βάσει 
των οποίων διαπιστώνεται η ανάγκη για υπερωριακή 
απασχόληση και η καθιέρωση εργασίας με αμοιβή για το 
προσωπικό που υπηρετούσε στις Νομαρχιακές Αυτοδιοι¬ 
κήσεις και το οποίο μεταφέρθηκε στην Δ/νση Κοινωνικής 
Μέριμνας της Περιφέρειας Θεσσαλίας, σύμφωνα με την 
αριθ. 6/03-01-2011 (ΦΕΚ 66/28-01-2011 τ. Β') απόφαση 
του Περιφερειάρχη Θεσσαλίας περί αυτοδίκαιης μεταφο- 
ράςτου προσωπικού της Ν.Α. Λάρισας στην Περιφέρεια. 

2. Τις διατάξεις του π.δ. 129/2010 (ΦΕΚ 222/27-12-2010 
τ. Α') «Οργανισμός της Περιφέρειας Θεσσαλίας». 

3. Την 3179/35220/21-3-2016 (ΦΕΚ 754Β') απόφαση 
του Γενικού Γραμματέα της Αποκεντρωμένης Διοίκησης 
Θεσσαλίας - Στερεάς Ελλάδος «Καθορισμός ωραρίου 
εργασίας σε 24ωρη βάση καθώς και κατά τις Κυριακές 
και εξαιρέσιμες ημέρες των υπαλλήλων της Περιφέρειας 
Θεσσαλίας», (όπως διορθώθηκε με το ΦΕΚ 4322Β ). 

4. Το γεγονός ότι για την υπερωριακή απασχόληση και 
την εργασία κατά τις Κυριακές και Εξαιρέσιμες ημέρες 
έχουν προβλεφθεί σχετικές πιστώσεις στον προϋπολογι¬ 
σμό εξόδων για το οικονομικό έτος 2017 της Περιφέρειας 
Θεσσαλίας στους ΚΑΕ 0511, (1.000 - χίλια ευρώ) και 0512 
(600 - εξακόσια ευρώ), αντίστοιχα. 

5. Τις διατάξεις του άρθρου 20 του ν. 4354/2015 (ΦΕΚ 
176 Α'). 

6. Το υπ'αριθμ. Οικ. 1432/3-12-2016 έγγραφο του Προ¬ 
έδρου του Περιφερειακού Συμβουλίου της Περιφέρειας 
Θεσσαλίας. 

7. Το γεγονός, ότι κατά το Α' εξάμηνο του έτους 2017 
από το προσωπικό που υπηρετεί στην Διεύθυνση Κοινω- 

νικής Μέριμνας της Περιφέρειας Θεσσαλίας απαιτείται 
να εργάζονται ως κατωτέρω: 

α): Για υπερωριακή ή απογευματινή εργασία τις κα¬ 
θημερινές και μέχρι τις 22η ώρα: δυο (2) υπάλληλοι, 
ήτοι: (1) ένας υπάλληλος του Τμήματος Πολιτισμού και 
Αθλητισμού και μια (1) υπάλληλος της Γραμματείας του 
Περιφερειακού Συμβουλίου Της Περιφέρειας Θεσσα¬ 
λίας, απαιτείται να εργάζονται με αμοιβή υπερωριακή 
ή απογευματινή εργασία, ο μεν πρώτος του Τμήματος 
Πολιτισμού και Αθλητισμού για την συμμετοχή του σε 
προγράμματα πολιτιστικών και αθλητικών φορέων της 
περιφέρειας και των δήμων, την υλοποίηση αθλητικών 
προγραμμάτων σε συνεργασία με το αρμόδιο Υπουρ¬ 
γείο και την Γενική Γραμματεία Αθλητισμού, αθλητικούς 
συλλόγους καθώς και την φυσική του παρουσία κατά 
την διεξαγωγή αθλητικών συναντήσεων, η δε δεύτερη 
για θέματα που σχετίζονται με συνεδριάσεις του Περι¬ 
φερειακού Συμβουλίου και 
β): Για εργασία τις Κυριακές και εξαιρέσιμες πέραν της 
υποχρεωτικής εργασίας, από 6η πρωινή έως 22η ώρα 
βραδυνή: (1) ένας υπάλληλοςτουΤμήματος Πολιτισμού 
και Αθλητισμού, απαιτείται να εργάζεται με αμοιβή Κυ¬ 
ριακές και εξαιρέσιμες αργίες, ( με την φυσική του πα¬ 
ρουσία κατά την διεξαγωγή αθλητικών συναντήσεων 
που διεξάγονται Κυριακές και εξαιρέσιμες αργίες), απο¬ 
φασίζουμε: 

Καθιερώνουμε την ανάγκη κατά το Α' εξάμηνο του 
έτους 2017 για υπερωριακή απασχόληση, σε δυο (2) 
υπαλλήλους της Υπηρεσίας μας (δηλαδή (1) ένας υπάλ¬ 
ληλος του Τμήματος Πολιτισμού και Αθλητισμού και μια 
(1) υπάλληλος της Γραμματείας του Περιφερειακού Συμ¬ 
βουλίου Της Περιφέρειας Θεσσαλίας), λόγω κάλυψης των 
αυξημένων υπηρεσιακών αναγκών και υποχρεώσεων 
μας, και την ανάγκη για απασχόληση κατά τις Κυριακές, 
αργίες και εξαιρέσιμες ημέρες σε (1) έναν υπάλληλο του 
Τμήματος Πολιτισμού και Αθλητισμού. 

Καθιερώνουμε με αμοιβή για την υπερωριακή εργασία 
κατά τις απογευματινές ώρες των εργασίμων ημερών 
καθώς και κατά τις Κυριακές και εξαιρέσιμες η μέρες για 
το Α' εξάμηνο του έτους 2017, ως κατωτέρω: 

α): Για υπερωριακή απογευματινή εργασία και μέχρι τις 
22η ώρα: δυο (2) υπάλληλοι με είκοσι (20) ώρες, έκαστος, 
ανά μήνα, για πέντε (5) μήνες: 2x20x5 = 200 ώρες. 

β): Για εργασία Κυριακών και εξαιρέσιμων πέραν της 
υποχρεωτικής από 6η πρωινή έως 22η ώρα: ένας (1) 
υπάλληλος με δεκαέξι (16) ώρες, ανά μήνα, για πέντε 
(5) μήνες: 1 χ 16 χ 5= 80 ώρες. 

Η κατανομή των ωρών στους απασχολούμενους 
υπαλλήλους, θα γίνει με απόφασή μας, ανάλογα με τις 
εκάστοτε παρουσιαζόμενες ανάγκες και το ύψος των 
εγγεγραμμένων σχετικών πιστώσεων στον προϋπολο¬ 
γισμό του έτους 2017. 

Υπεύθυνοι για την παρακολούθηση και τον έλεγχο της 
πραγματικής παροχής υπερωριακής εν γένει απασχόλη¬ 
σης των ανωτέρω ορίζονται ο Διευθυντής της Δ/νσης 
Κοινωνικής Μέριμνας της Περιφέρειας Θεσσαλίας και 
οι Προϊστάμενοι των Αντίστοιχων Τμημάτων της ίδιας 
Δ/νσης της Περιφέρειας Θεσσαλίας. 

Κάθε προγενέστερη όμοια απόφαση παύει να ισχύει. 


Η απόφαση αυτή να δημοσιευθεί στην Εφημερίδα της 
Κυβερνήσεως, 

Λάρισα, 20 Ιανουάριου 2017 
Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 


Αριθμ. οικ. 8225 (4) 

Ανάκληση και διακοπή άδειας ίδρυσης και λει¬ 
τουργία της ιδιωτικής κλινικής «Αγία Παρα¬ 
σκευή». 

Ο ΠΕΡΙΦΕΡΕΙΑΡΧΗΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 90 όπως κυρώθηκε με το 
άρθρο πρώτο του π.δ. 63/2005. (Νομοθεσία σχετικά με 
την κυβέρνηση και τα κυβερνητικά όργανα). 

2. Τις διατάξεις του άρθρου 186 του ν. 3852/2010, ΦΕΚ 
87/Α/7-7-2010, «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλ¬ 
λικράτης». 

3. Τις διατάξεις του π.δ. 131/2010 «Οργανισμός της 
Περιφέρειας Πελοποννήσου». 

4. Τις διατάξεις των άρθρων 2,3,22 του π.δ. 247/1991 
«Όροι, προϋποθέσεις και διαδικασία για την ίδρυση , 
λειτουργία και μεταβίβαση ιδιωτικών κλινικών». 

5. Τις διατάξειςτου άρθρου 2 παρ. 1 του π.δ. 235/2000 
ΦΕΚ 239/Α/2000 διατάξεις σχετικές με τη μετατροπή 
αντικειμένου ιδιωτικών κλινικών. 

6. Τις διατάξειςτου π.δ. 198/2007, που υπάγονται στις 
διατάξεις της παρ. 2 του άρθρου 8 του ν. 2345/1995 
«Οργανωμένες υπηρεσίες παροχής προστασίας από 
φορείς κοινωνικής πρόνοιας και άλλες διατάξεις» (ΦΕΚ 
213/Α/1995). 

7. Την αριθμ. 28385/23-05-2016 απόφαση μεταβίβα¬ 
σης άδειας ίδρυσης και λειτουργίας της Ιδιωτικής οφθαλ- 
μολογικής Κλινικής που βρίσκεται στην Καλαμάτα επί 
της οδού Αριστοδήμου 65 με την Επωνυμία «Αγία Πα¬ 
ρασκευή». (Β' 1786) 

8. Την αριθ. 30875/28-06-2016 απόφαση προσωρι¬ 
νής διακοπής λειτουργίας διάρκειας έξι (6) μηνών από 
17/06/2016. 

9. Το φάκελο της Ιδιωτικής οφθαλμολογικής Κλινικής 
με την επωνυμία «Αγία Παρασκευή». 

ΙΟ.Την αριθ. 59718/18-10-2016 αίτηση του Πανομή- 
τρου Γεωργίου και Γιαλαμά Φωτεινής περί μετατροπής 
της άδειας λειτουργίας της ιδιωτικής οφθαλμολογικής 
κλινικής «Αγία Παρασκευή» σε ειδική μαιευτική-γυναι- 
κολογική με την επωνυμία ΑΘΗΝΑ καθώς και την έκδο¬ 
ση νέας άδειας ίδρυσης και λειτουργίας προκειμένου η 
κλινική να μεταστεγαστεί σε άλλο κτίριο. 

11. Την γνωμοδότηση - πόρισμα /24.01.2017 της Επι¬ 
τροπής Ελέγχου Ιδιωτικών Κλινικών, αποφασίζουμε: 

Ανακαλούμε και διακόπτουμε την με αριθ. 28385/ 
23-05-2016 άδεια ίδρυσης και λειτουργίας της ιδιωτι¬ 
κής οφθαλμολογικής κλινικής με την επωνυμία «Αγία 

Παρασκευή» η οποία βρίσκεται επί της οδού Αριστο¬ 
δήμου 65, στη Δ.Κ. Καλαμάτας της Π.Ε. Μεσσηνίας και 
μεταβιβάστηκε στους Πανομήτρο Γεώργιο του Κωνστα¬ 
ντίνου και Γιαλαμά Φωτεινή του Αγγέλου λόγω λήξης 
της αριθ. 30875/28-06-2016, αρχόμενης από 17/06/2016 
εξάμηνης διακοπής λειτουργίας της για μεταστέγαση, 
καθώς παρήλθε η ημερομηνία και δεν προσκομίσθη- 
καν στην υπηρεσία μας τα απαραίτητα δικαιολογητικά 
που απαιτούνται για την επαναλειτουργία της κλινικής 
ή την έκδοση νέας άδειας ίδρυσης και λειτουργίας. Οι 
ανωτέρω Πανομήτρου Γεώργιος και Γιαλαμά Φωτεινή 
υποχρεούνται για τον χώρο φύλαξης των αρχείων των 
ασθενών και της κλινικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 9 Φεβρουάριου 2017 
Ο Περιφερειάρχης 
ΠΕΤΡΟΣΤΑΤΟΥΛΗΣ 


Αριθμ. 1873/17/ΓΠ (5) 

Ένταξη υπηρετούντος στο Πανεπιστήμιο Θεσσα¬ 
λίας υπαλλήλου, ΠΕ κατηγορίας, με σύμβαση ιδι¬ 
ωτικού δικαίου αορίστου χρόνου (ΙΔΑΧ), σε κενή 
οργανική θέση της κατηγορίας Εργαστηριακού 
Διδακτικού Προσωπικού (Ε.ΔΙ.Π.). 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του π.δ. 83/1984, όπως τροποποιήθηκε 
και ισχύει σήμερα. 

2. Τις διατάξεις του π.δ. 167/1988 (ΦΕΚ 76/Α') Ίδρυση 
θέσεων Ε.Ε.Π. και Ε.Δ.Τ.Π. στο Πανεπιστήμιο Θεσσαλίας. 

3. Τις διατάξεις των άρθρων 29 και 79 του ν. 4009/2011 
(ΦΕΚ 195/Α). 

4. Τις διατάξεις του άρθρου 39 παρ. 21 του ν. 4186/2013 
(193/Α ), με την οποία τροποποιήθηκε το άρθρο 79 παρ. 
3 εδαφ. δ' του ν. 4009/2011. 

5. Τις διατάξεις του άρθρου 68, παρ. 3, περίπτ. 5 του 
ν. 4235/2014 (ΦΕΚ 32/Α'). 

6. Τις διατάξεις του άρθρου 8 παρ. 18 και 20 του 
ν. 4009/2011 όπως τροποποιήθηκε με το άρθρο 2 παρ. 
9 του ν. 4076/2012 (ΦΕΚ 159/Α'). 

7. Τη με αριθ. 2702/05-03-2014 (ΑΔΑ: ΒΙΚΣ469Β7Ξ-ΧΧΕ) 
διαπιστωτική πράξη του Πρύτανη για την αυτοδίκαια με¬ 
τατροπή των θέσεων Ε.Ε.ΔΙ.Π., κλάδου II σε θέσεις Ε.ΔΙ.Π. 

8. Τις διατάξεις του άρθρου 55 παρ. 2 του ν. 4264/2014 
(ΦΕΚ 118/Α ) όπως αντικαταστάθηκε με το άρθρο 27 
παρ. 5 του ν. 4386/2016 (ΦΕΚ 83/Α'). 

9. Τις διατάξεις του αρθρ. 27 παρ. 1 του ν. 4386/2016 
(ΦΕΚ 83/Α'). 

10. Την εγκύκλιο του ΥΠ.Π.Ε.Θ. με αριθ. πρωτ. 126603/ 
Ζ2/29-7-2016. 

11. Την αριθ. πρωτ. 474/20-9-2016 αίτηση του Δρίτσα 
Σοφοκλή, υπαλλήλου του Πανεπιστημίου Θεσσαλίας, 
με σχέση εργασίας ιδιωτικού δικαίου αορίστου χρόνου 
(ΙΔΑΧ), ΠΕ κατηγορίας προς την Κοσμητεία της Σχολής 
Γεωπονικών Επιστημών. 


12. Το γεγονός ότι ο ανωτέρω κατατάχθηκε με την 
αριθμ. 5097/2-5-2006 πράξη του Πρύτανη του Πανεπι¬ 
στημίου Θεσσαλίας, σε κενή οργανική θέση, με σχέση 
εργασίας ιδιωτικού δικαίου αορίστου χρόνου, κατηγορί¬ 
ας ΠΕ, ειδικότητας Διοικητικού-Οικονομικού, σύμφωνα 
με τις διατάξεις της υπ'αριθμ. 38155/Β1/13-4-2006 κοι¬ 
νής υπουργικής απόφασης (ΦΕΚ 525/27-4-2006/Β') και 
ανέλαβε καθήκοντα την 5-5-2006. 

13. Την από 31 -10-2016 εισήγηση τηςΤριμελούς Ειση¬ 
γητικής Επιτροπής της Σχολής Γεωπονικών Επιστημών 
του Πανεπιστημίου Θεσσαλίας. 

14. Την απόφαση της Κοσμητείας της Σχολής Γεωπονι¬ 
κών Επιστημών στην αριθ. 9/7-12-2016 συνεδρίασή της. 

15. Την απόφαση της Συγκλήτου στην αριθ. 180/ 
10-2-2017 συνεδρίασή της για την μεταφορά μιας (1) 
κενής οργανικής θέσης της κατηγορίας Ε.ΔΙ.Π. από το 
ΑΕΙ στο Τμήμα Γεωπονίας Ιχθυολογίας και Υδάτινου Πε¬ 
ριβάλλοντος. 

16. Τα στοιχεία του προσωπικού μητρώου του υπαλ¬ 
λήλου. 

17. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Την ένταξη του Δρίτσα Σοφοκλή του Ευαγγέλου, 
υπαλλήλου με σύμβαση ιδιωτικού δικαίου αορίστου 
χρόνου (ΙΔΑΧ), κατηγορίας ΠΕ, σε κενή οργανική θέση 
της κατηγορίας Εργαστηριακού Διδακτικού Προσωπι¬ 
κού (Ε.ΔΙ.Π.), για εργαστηριακό-εφαρμοσμένο διδακτικό 
έργο του Τμήματος Γεωπονίας Ιχθυολογίας και Υδάτινου 
Περιβάλλοντος της Σχολής Γεωπονικών Επιστημών του 
Πανεπιστημίου Θεσσαλίας, επειδή είναι κάτοχος διδα¬ 
κτορικού διπλώματος με γνωστικό αντικείμενο ίδιο ή 
συναφές με τα γνωστικά αντικείμενα που θεραπεύει το 
Πανεπιστήμιο Θεσσαλίας και διαθέτει τα προβλεπόμενα 
στο άρθρο 29 του ν. 4009/2011 τυπικά προσόντα, σύμ¬ 
φωνα με το άρθρο 27 παρ. 4 του ν. 4386/2016. 

Η θέση που κατείχε ο ανωτέρω υπάλληλος με σχέση 
εργασίας ιδιωτικού δικαίου αορίστου χρόνου (ΙΔΑΧ) 
καταργείται. 

Η διανυθείσα προϋπηρεσία του ανωτέρω λαμβάνεται 
υπόψη για κάθε υπηρεσιακή και μισθολογική συνέπεια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 16 Φεβρουάριου 2017 
Ο Πρύτανης 
ΓΕΩΡΓΙΟΣ ΠΕΤΡΑΚΟΣ 


Αριθμ. αποφ. 32 (6) 

Μεταβίβαση αρμοδιοτήτων του Οργανισμού 
Γεωργικών Ασφαλίσεων. 

Ο ΔΙΟΙΚΗΤΗΣ 

ΤΟΥ ΟΡΓΑΝΙΣΜΟΥ ΓΕΩΡΓΙΚΩΝ ΑΣΦΑΛΙΣΕΩΝ 
Έχοντας υπόψη: 

1. Τις διατάξεις της παρ. 1 και 3 του άρθρου 15 και της 

παρ. 1 του άρθρου 16του ν. 4169/1961 (ΦΕΚ81 Α'),«Περί 
Γεωργικών Κοινωνικών Ασφαλίσεων», όπως ισχύουν. 

2. Τις διατάξεις των παρ. 1 και 2 του άρθρου 15 του 
ν. 1573/1985 (ΦΕΚ 201 Α'). «Τελωνειακή επίβλεψη και 
φορολογικό καθεστώς των αυτοκινήτων εγχώριας πα¬ 
ραγωγής και άλλες διατάξεις». 

3. Τις διατάξεις των άρθρων 51, 53, 73, 100 και 101 
του ν. 4387/2016 (ΦΕΚ 85/Α/2016) «Ενιαίο Σύστημα 
Κοινωνικής Ασφάλειας - Μεταρρύθμιση ασφαλιστικού - 
συνταξιοδοτικού συστήματος - Ρυθμίσεις φορολογίας 
εισοδήματος και τυχερών παιγνίων και άλλες διατάξεις». 

4. Την αριθ. Ε4/Φ34 οικ. 4279/5-8-1971 (ΦΕΚ 678 Β') 
απόφαση του Υπουργού Κοινωνικών Υπηρεσιών «Περί 
εγκρίσεως του Κανονισμού διαρθρώσεως, συνθέσεως 
και αρμοδιοτήτων των Υπηρεσιών του Οργανισμού Γε¬ 
ωργικών Ασφαλίσεων», όπως ισχύει. 

5. Την αριθμ. Φ.80000/57604/15285/28-12-2016 (ΦΕΚ 
4318/Β/30-12-2016), κοινή απόφαση των Υπουργών 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης και Διοικητικής Ανασυγκρότησης «Οργανωτική 
δομή, αποστολή, αρμοδιότητες και στελέχωση του Ορ¬ 
γανισμού Γεωργικών Ασφαλίσεων (ΟΓΑ) (ΝΠΔΔ)». 

6. Την αριθμ. Φ.10034/61554/Δ9/16455/30-12-2016 
(ΦΕΚ 4320/Β/30-12-2016), απόφαση του Υφυπουργού 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης «Καθορισμός προσωπικού που παραμένει στον 
ΟΓΑ για την άσκηση των μη ασφαλιστικών αρμοδιοτή¬ 
των του Οργανισμού». 

7. Την από 25-01 -2017 υπ'αριθμ. Φ.10034/Δ9/250/736 
(Φ.Ε.Κ. Υ.Ο.Δ.Δ. 34/30-01-2017) απόφαση του Υπουργού 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης , με την οποία διορίστηκε Διοικητής του ΟΓΑ ο 
Στυλιανός Πλιάκης. 

8. Τις υπηρεσιακές ανάγκες. 

9. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού και του Προϋπολογισμού του Οργανισμού, 
αποφασίζουμε: 

Μεταβιβάζουμε την αρμοδιότητα υπογραφής εντολών 
πληρωμής, επιταγών, εντολών μεταφοράς ποσών μεταξύ 


λογαριασμών του ΟΓΑ και οπισθογράφησης τραπεζικών 
επιταγών εισπρακτέων από τον Ο.Γ.Α., ως εξής: 

Α. Στον Γενικό Διευθυντή Διοικητικής - Οικονομικής 
Υποστήριξης και Ηλεκτρονικής Διακυβέρνησηςτου ΟΓΑ 
και σε περίπτωση απουσίας ή κωλύματος του, στον νόμι¬ 
μο αναπληρωτή του, την αρμοδιότητα υπογραφής εντο¬ 
λών πληρωμής και επιταγών από 150.000 ευρώ μέχρι 
300.000 ευρώ. 

Β. Στον Προϊστάμενο της Διεύθυνσης Οικονομικών 
Υπηρεσιών και σε περίπτωση απουσίας ή κωλύματος 
του, στον αρχαιότερο Προϊστάμενο Τμήματος της Δι¬ 
εύθυνσης Οικονομικών Υπηρεσιών, την αρμοδιότητα: 

α) υπογραφής εντολών πληρωμής και επιταγών από 
45.000 ευρώ μέχρι 150.000 ευρώ. 

β) οπισθογράφησης από κοινού με τον Προϊστάμενο 
τουΤμήματος Πληρωμών τραπεζικών επιταγών εισπρα¬ 
κτέων στο όνομα του ΟΓΑ και κατάθεσης του ποσού 
είσπραξης σε λογαριασμό του ΟΓΑ που τηρείται στη 
διαχειρίστρια Τ ράπεζα. 

Γ. Στον Προϊστάμενο της Διεύθυνσης Οικονομικών 
Υπηρεσιών και σε περίπτωση απουσίας ή κωλύματος 
του στον Προϊστάμενο του Τμήματος Πληρωμών την 
αρμοδιότητα υπογραφής εντολών μεταφοράς ποσών 
μεταξύ λογαριασμών του ΟΓΑ που τηρούνται στη δια- 
χειρίστρια Τράπεζα ανεξαρτήτως ποσού. 

Δ. Στον Προϊστάμενο του Τμήματος Πληρωμών την 
αρμοδιότητα: 

α) υπογραφής εντολών πληρωμής και επιταγών μέχρι 
του ποσού των 45.000 ευρώ, 
β) οπισθογράφησης από κοινού με τον Προϊστάμενο 
της Διεύθυνσης Οικονομικών Υπηρεσιών των Τραπεζι¬ 
κών επιταγών εισπρακτέων στο όνομα του ΟΓΑ και κα¬ 
τάθεσης του ποσού είσπραξης σε λογαριασμό του ΟΓΑ 
που τηρείται στη διαχειρίστρια Τράπεζα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Φεβρουάριου 2017 
Ο Διοικητής 
ΣΤΥΛΙΑΝΟΣ ΠΛΙΑΚΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση ά05@θΐ·9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος,τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ^ 1. 

Πληροφορίες σχετικά με την λειτουργία 
της ιστοσελίδας: ΓιβΙράεςΚ.θ^βΙ.ξΐ 1, 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
ννεΐ3Π13$ΐ6Ι < .6ΐ@6ΐ.9Ι ι 
Πληροφορίες για γενικό πρωτόκολλο 
και αλληλογραφία: 9>'3Πΐιπ3ΐ6ί3@6ΐ.9 ι ' 



























